open-index/open-wikipedia-markdown huggingface dataset:
פוסטינג

**פוסטינג** (באנגלית: **Posting**) או **פוסטאד**' (בגאלית סקוטית: **Postadh**) הוא מונח ששימש בעבר בסקוטלנד לתהליך כיבוס בגדים ייחודי, שמשמעו רמיסה ודריכה על הבגדים עם הרגליים, בדומה לתהליך דריכת ענבים. 

מטרתו הייתה לבצע תהליך כיבוס יעיל יותר, בבגדים שהיה קשה יותר לכבס בעזרת כוח זרועות הידיים. בבגדי צמר, שמיכות או פשתן עבה, כאשר כוח הזרועות והחיכוך הידני לא הספיקו לכיבוס מיטבי ויעיל, נשות היילנדס נהגו להכניס אותם לאמבט או לגיגית עם מים, ולאחר מכן הניחו עליהן תחתוניות מקופלות, והחלו לדרוך עליהן בחוזקה עם רגליהן בתהליך ה"פוסטינג", אשר נמשך עד שכל חלקי הבגדים התנקו וכובסו בצורה אפקטיבית. בדרך כלל שלוש נשים ביצעו את הפוסטינג, כאשר אחת מהן הייתה דורכת בחוזקה באמצע הגיגית, ואילו השתיים האחרות התהלכו סביבה. 

תהליך זה של דריכת בגדים עם הרגליים הצריך זמן ועמל רב, ובשל כך נזנח והוחלף בשיטות מכניות הצורכות פחות מאמץ וזמן, עת החלה המהפכה התעשייתית.

## ראו גם
* דריכת ענבים
* מבטשה (טחנת מים)
* הפרדת עיסוקים מגדרית

## הערות שוליים

קטגוריה:כפות רגליים
קטגוריה:סקוטלנד: תרבות
קטגוריה:כביסה
יעקב קופיל ליפשיץ

**יעקב קופיל (קאפיל) ליפשיץ** בן משה (?- 1740 (ת"ק)), היה מקובל שחי בעיר מזריטש. התפרסם בזכות סידורו 'קול יעקב', הכולל פירושים לכוונות האר"י. הסידור היווה בסיס לרבים מסידורי האר"י שיצאו לאור אחריו.

## ביוגרפיה
לימד בבית המדרש במזריטש, ותלמידיו הפיצו את תורתו. בתס"ב עבר לישיבת הרב אברהם ברודא.

ספריו זכו להסכמות של גדולי החסידות, בהם רבי לוי יצחק מברדיצ'ב. הספרים הודפסו במהדורות רבות ושימשו בסיס לספרים רבים.

הרב ליפשיץ התעמק בספר התמונה ובתורת השמיטות. הוא התנגד לשבתאות והפנה את הקוראים ל"דברי הקדמונים", כלומר טרום השבתאות. עם זאת, הוא הושפע מדברי נתן העזתי. בספר "שערי גן עדן", ניתן לראות השפעה מפרשנותו של נתן על ההפרדה בין מעשה בראשית למעשה מרכבה כתקופות שלפני ואחרי שבירת הכלים. לתקופה שאחרי השתלשלות העולמות הוא קורא "מעשה מרכבה".

אחיו היה הרב חיים ליפשיץ.

## מספריו
***סידור קול יעקב** - פרשנות לכוונות האר"י הנוגעות לסידור התפילה. הספר היווה בסיס לכל סידורי האר"י שנדפסו בפולין וסביבותיה
***שערי גן עדן** - על קבלת האר"י. הבעל שם טוב שיבח את הספר ולכן הוא נפוץ בחצרות חסידיות רבות. לספר שלושה חלקים: אורח צדיקים, דרך אמת ושער האותיות.
***קול הרמ"ז** - פירוש לדיני סופרי סת"ם על פי הקבלה
***פרוש על ספרא דצניעותא** - מוזכר בספר שערי גן עדן, ח"ב אות א', "וכבר בארתי אלו הד"ן שמות בחבורי הגדול בספרא דצניעותא"

## לקריאה נוספת
ישעיה תשבי, נתיבי אמונה ומינות, רמת-גן 1964, עמ’ 204-226.

## קישורים חיצוניים
### ספריו

* 
* 
* 
* 

### מאמרים
* יהושע מונדשיין, איגרת מאת הרב משינאווא אודות הלימוד והעיון בספרי הרמ"ק ור"י קאפיל
* יהושע מונדשיין, ר"י קאפיל, סידורו וס' שער ג"ע אצל צדיקי החסידות
* משה אליהו מרמלשטיין, השתלשלות העולמות, על תורתו של הרב ליפשיץ

## הערות שוליים

קטגוריה:נפטרים ב-1740
קטגוריה:מקובלים
קטגוריה:מזריטש: רבנים
הלל בירגר

**הלל בירגר** (28 באפריל 1902 – 7 ביוני 1987) היה יוזם רעיון סימון השבילים בישראל; מהנדס בניין במקצועו.

## קורות חיים
בירגר יזם הדרכת טופוגרפיה וניווט בקורסים של ההגנה וצה"ל והעביר קורסים בנושאים אלו. הוא כתב ספרי הדרכה בנושא הניווט: "טופוגרפיה", "מפה ומצפן", "טופוגרפיה שימושית". הוא שימש, בין היתר, גם כמדריכו של יצחק רבין בארגון ההגנה.

בירגר התגורר בתל אביב.

### סימון שבילים בישראל
ב-22 בנובמבר 1947, יצא בירגר עם משלחת שבה השתתפו סיירים של הפלמ"ח, תלמידים מסמינר הקיבוצים וגם חברים מבית הערבה למבצע הראשון לסימון שבילים בארץ ישראל. מטרתו הייתה להגביר את הבטיחות במסעות האימונים של "ההגנה" במדבר יהודה, חבל הארץ שהיה בעיניו בראש סדר העדיפויות לסימון, בגלל הקושי לנווט במדבר השומם שהביא לכך שקבוצות מטיילים אבדו את דרכם במדבר. בירגר סימן יחד עם אנשי הפלמ"ח את הדרך למצדה שכלל עלייה על המצוק של מדבר יהודה, בגלל שבאותה תקופה הגיע ים המלח עד לבסיס מצוק ההעתקים. בניגוד לנהוג היום, בירגר וצוותו השתמשו בסולמות כדי לסמן גם במקומות גבוהים, שבהם אי אפשר יהיה לפגוע בסימון או למחוק אותו. בנוסף, בירגר סימן לצד נתיב ההליכה ולא על שביל ההליכה בחזית עיני המטייל. 

בירגר שאב את השראתו לסימון שבילים מטיוליו באירופה. הוא הזמין תקנוני סימון בהרים מארבע מדינות: שווייץ, צ'כוסלובקיה, פולין וצרפת והחליט לאמץ את השיטה הצ'כית . צורת הסימון בצ'כיה היה "מלבן סימון" - פס צבע בעובי 5 סנטימטרים ומצדדיו שני פסים לבנים. הצבעים שנבחרו לסימון הם צבעים עזים הנראים למרחוק ושני הפסים הלבנים שמצדם מדגישים ומבליטים את הצבע המרכזי. שיטת סימון זו משמשת בישראל עד היום.

בירגר המשיך להיות פעיל מרכזי בסימון השבילים במדבר יהודה. ההגעה למדבר יהודה הייתה מבצע מסובך, ולכן גייס בירגר את אנשי תנועת "החוג לידיעת הארץ" לקידום הסימון במדבר יהודה. בשנת 1956 הוא הצטרף לטיול המוני של אותה תנועה, ובמהלך הטיול בירגר שילט וסימן, באמצעות מטיילים מתנדבים, את "שביל הנחש" ו"שביל הסוללה" שבקרבת מצדה. בעקבות פעילותו הענפה של בירגר, אנשי בית ספר שדה עין גדי, בראשות יוסי פלדמן, המשיכו במבצע סימון שבילי מדבר יהודה.

בשנת 1963 ביקש פלדמן מיוסף אלסטר, מנהל מחלקת המדידות, להכין מפת סימון שבילים מפורטת של אזור מדבר יהודה. לצורך הוצאת המפות הוקם צוות שבראשו עמד בירגר, הוא ליווה את המפות הראשונות, והדפסתן היה תמיד מותנית באישורו הסופו.

כדי לקבל גיבוי רחב יותר לפעילות הסימון של בית הספר, פלדמן הקים את המועצה הציבורית לסימון שבילים שבפניה הועלו כל הנושאים המקצועיים. מתוך המועצה נבחרה ועדה טכנית לניהול בפועל. לוועדה הטכנית נבחרו מטיילים ותיקים ויודעי שבילי הארץ וביניהם הלל בירגר.

## קישורים חיצוניים
* 
* הלל בירגר, סימון שבילים במדבר יהודה, מתוך "מערכות", גיליון 57, יוני 1949 - סיון תש"ט
* 
* 
* כרמלה שנצר וחיליק הורוביץ, הכנת מפת סימון השבילים הראשונה מתוך ריאיון עם ציון שתרוג, לשעבר מנכ"ל מפ"י, האתר מפ"י. http://mapi.gov.il/Heritage/Pages/zion_shitrug_simun_sevilim.aspx
* אורי דביר, סימון מסלולי טיול מפות טיולים וסימון שבילים (עמוד 17) ציון שתרוג, מפת שבילי מדבר יהודה: מפת השבילים הראשונה בישראל (עמוד 21) מתוך כתב העת עתמודד. http://www.angelfire.com/my/fogelm/newweb/news/etmoded/ET21m2C.pdf
*

## הערות שוליים

קטגוריה:מהנדסים ביישוב
קטגוריה:מהנדסים ישראלים
קטגוריה:קרטוגרפים ביישוב
קטגוריה:קרטוגרפים ישראלים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1902
קטגוריה:ישראלים שנפטרו ב-1987
טייארינה

**טייארינה** (שם מדעי: *Teilhardina*) הוא סוג של קופיף נכחד שחי לפני 47–56 מיליון שנה בתקופת האאוקן. הפלאונטולוג ג'ורג' גיילורד סימפסון קרא לו על שם הפילוסוף והפלאונטולוג הצרפתי פייר טייאר דה שארדן.
## מאפיינים
הטייארינה משויך למשפחת האומומידיים הנכחדת שהייתה קרובה של הטרסיוסיים המודרניים. ייתכן שסוג זה היה קרוב מעט למיני הקופים הפרימיטיביים בעלי האף היבש. המינים הקטנים היו בגודל של למור עכברי והגדולים דמו מעט למרמוסטים. הוא דמה במראה מעט לטרסיוס עם עיניים מגודלות, כפות חזקות ובעיקר שרירי רגליים ארוכים מאוד, איתם הוא קיפץ בין העצים. הוא היה אוכל חרקים לילי.

מאובנים של הטייארינה נמצאו באסיה, אירופה ואמריקה הצפונית. משערים שתפוצתו המקורית הייתה אסייתית והוא הופץ מערבה לאירופה ודרך גרינלנד הגיע לאמריקה הצפונית.

## מינים
* *Teilhardina belgica*
* *Teilhardina brandti*
* *Teilhardina demissa*
* *Teilhardina gingerichi*
* *Teilhardina tenuicula*
* *Teilhardina asiatica*
* *Teilhardina magnoliana*

## קישורים חיצוניים

קטגוריה:בעלי חיים שתוארו ב-1940
קטגוריה:טקסונים שתוארו בידי ג'ורג' גיילורד סימפסון
קטגוריה:קופיפים
קטגוריה:יונקים שחיו באאוקן באמריקה הצפונית
קטגוריה:יונקים שחיו באאוקן באירופה
קטגוריה:פרימטים שחיו באאוקן
קטגוריה:מאובני טקסונים שתוארו ב-1940
קטגוריה:טקסונים שהתפתחו באאוקן
דייוויד הארבור

**דייוויד הארבור** (באנגלית: **David Harbour**; נולד ב-10 באפריל 1975) הוא שחקן אמריקאי, זוכה פרס גילדת שחקני המסך, שהתפרסם בעיקר בזכות תפקידו בסדרה "דברים מוזרים" בה הוא מגלם את ג'ים הופר, וגילום השומר האדום ביקום הקולנועי של מארוול.

## ביוגרפיה
הרבור נולד בווייט פליינס, ניו יורק לקנת' וננסי הארבור. בנעוריו, למד בתיכון גבעת ביראם בארמונק, ניו יורק. בשנת 1997 סיים הארבור את לימודיו בדארטמות' קולג' בהנובר, ניו המפשיר.

## קריירה
בשנת 1999 החל הארבור להופיע לראשונה על בימת ברודוויי במחזה "ריקוד הגשם". באותה שנה הופיע לראשונה בטלוויזיה בסדרה "חוק ומשפט" בה הוא מגלם מלצר. ב-2002 שיחק הארבור שוב בסדרה "חוק ומשפט", הפעם הוא גילם רוצח ילד. ב-2005 היה מועמד לפרס טוני על הופעתו במחזה "מי מפחד מווירג'יניה וולף?".

הארבור גם ידוע בגילומו את גרג בים בסרט "קוונטום של נחמה", את שפ קמפל ב"חלון פנורמי" ובתפקידו ב"שם המשחק". הוא גם השיג תשבחות בשל גילומו של רוצח סדרתי בשם פאול דווילדיס באחד הפרקים ב"חוק וסדר: כוונה פלילית". הוא גם שיחק בתפקידים שונים ב"הר ברוקבק", "הצרעה הירוקה", "סוף המשמרת" ו-"Between Us". ב-2013 הוא שיחק בתפקיד משנה בסדרה "אלמנטרי". בשנים 2012–2014 שיחק בסדרה חדר החדשות.

בשנת 2014 גילם הארבור את דמותו של ד"ר ריד אקלי בעונה הראשונה של סדרת הטלוויזיה "מנהטן" . הוא גם מגלם בתפקיד ראשי את דמותו של ג'ים הופר בסדרה "דברים מוזרים".
בשל תפקידו בסדרה, הארבור היה מועמד לפרס אמי לבידור בפריים טיים (2017 ו-2018) ולפרס גלובוס הזהב (2018). ב-2017 הוא זכה בפרס גילדת שחקני המסך יחד עם שאר השחקנים. בטקס הענקת הפרס, חוללו דייוויד וכוכבי הסדרה סערה כשהתבטאו נגד נשיא ארצות הברית דונלד טראמפ.

בסרט "הלבוי" אשר יצא לאקרנים ב-2019, הוא מגלם את הלבוי בתפקיד ראשי.
## חיים אישיים
ב-2020 התחתן עם הזמרת האנגלייה לילי אלן בטקס שנערך בלאס וגאס. בינואר 2025 פורסם כי השניים נפרדו.

## פילמוגרפיה חלקית
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:זוכי פרס גילדת שחקני המסך - שחקנים
קטגוריה:שחקנים ביקום הקולנועי של מארוול
קטגוריה:אמריקאים שנולדו ב-1975
דרקוונטור

**דרקוונטור** (שם מדעי: *Dracovenator*) הוא סוג של דינוזאור תרופוד ממשפחת הדילופוזאוריים שחי בתור היורה לפני 201-199 מיליון שנה. הדינוזאור התגלה בשנת 2005 בדרום אפריקה. משמעות השם הוא "צייד הדרקונים", עקב גילויו ליד הרי דראקנסברג.
## מאפיינים
דינוזאור זה הגיע לאורך 5.5-6.5 מטר ולפי כמה דעות גם ל-7 מטר ולמשקל 400 ק"ג, כך שהוא היה טורף-על ברחבי דרום אפריקה הקדומה. מהממצאים התגלו בעיקר עצמות לסת ושיניים ומהם נראה שהוא היה בעל "קסדה" גדולה מעל הלסתות בדומה לקרובו הדילופוזאורוס ואולי גם קצה עליון שנטה מטה. כנראה שהיה צייד דו-רגלי בעל רגליים חזקות אך זנב קטן.

בתקופתו היו הרבה יערות מחטניים בדרום אפריקה וחיו בהם מיני זוחלים כמו תנינים, מחודקי ראש ודינוזאורים כמו הלסוטוזאורוס והמסוספונדילוס שכנראה שימשו לדרקוונטור מזון.

## קישורים חיצוניים

קטגוריה:בעלי חיים שתוארו ב-2005
קטגוריה:דילופוזאוריים
קטגוריה:דינוזאורים שחיו ביורה תחתון באפריקה
קטגוריה:מאובני טקסונים שתוארו ב-2005
קטגוריה:טקסונים שהתפתחו ביורה תחתון
קטגוריה:ערכים שבהם מתאר הטקסון אינו מתאים
דילופוזאוריים

**דילופוזאוריים** (שם מדעי: Dilophosauridae) היא משפחה של דינוזאורים מקבוצת התרופודה שחיו בתור היורה. הם בלטו בעיקר בגלל ה"קסדה" שהייתה לכמה מינים על ראשם שכנראה שימשו לחיזור או להרתעת יריבים. משפחה זו הייתה מהקדומות שבתרופודים לצידם של הצלופיזיים ושני המשפחות קרובות יחסית.

בני משפחה זו היו בינוניים בגודלם והגיעו לאורך 4-7 מטר ולמשקל 300-500 ק"ג. הם חיו באמריקה הצפונית, אסיה, אפריקה והקריאולופוזאורוס חי אפילו באנטארקטיקה. מבנה שיניהם מרמז שהיו טורפים שאולי אפילו הכילו ניבים ארסיים. ואולם הם לא יכלו לירות את הארס מרחוק כפי שהם מתוארים בתרבות (בעיקר בסרט פארק היורה).

## סוגים
*סינוזאורוס (*Sinosaurus*)
*דרקוונטור (*Dracovenator*)
*דילופוזאורוס (*Dilophosaurus*)
*קריאולופוזאורוס (*Cryolophosaurus*)
*סרקוזאורוס (*Sarcosaurus*)?

## קישורים חיצוניים

*
דוריגנתוס

ממוזער|שלד של דוריגנתוס במבט מלמעלה
**דוריגנתוס** (שם מדעי: *Dorygnathus*; משמעות השם: "לסתות חנית") הוא סוג של פטרוזאור ממשפחת הרמפורינקוסיים שחי בתקופה יורה תחתון לפני 180 מיליון שנה. הוא עופף מעל הימים הרדודים שמעל אירופה הקדומה.
## מאפיינים
לדוריגנתוס הייתה מוטת כנפיים של 1.5 מטר והכיל שרירי תעופה חזקים. הוא היה פרימיטיבי יחסית לפטרוזאורים והיה בעל שיניים גדולות שבלטו החוצה וזנב ארוך דמוי-חנית. מבנה שיניו מרמז על תזונתו מדגים שחיו בימים. ייתכן שהוא עף מעליהם וחטף דגים שעלו לפני המים, בדרך דומה לגיזרן מודרני.

הוא התגלה בגרמניה ב-1860 ותואר בידי החוקר הגרמני יוהאן אנדראס וגנר. לצידו חיו פטרוזאורים קטנים נוספים כמו הרמפורינקוס והקמפילוגנתואידס (Campylognathoides) מאותה משפחה.

## קישורים חיצוניים

קטגוריה:בעלי חיים שתוארו ב-1860
קטגוריה:טקסונים שתוארו בידי יוהאן אנדראס וגנר
קטגוריה:רמפורינקוסיים
קטגוריה:פטרוזאורים שחיו ביורה תחתון באירופה
קטגוריה:מאובני טקסונים שתוארו ב-1860
מסוספונדילוס

ממוזער|מודל של מסוספונדילוס
**מסוספונדילוס** (שם מדעי: *Massospondylus*; משמעות השם: "חוליות ארוכות יותר") הוא סוג של דינוזאור הקרוב לזאורופודים הענקיים שחי בתחילת היורה לפני 183–200 מיליון שנה בדרום אפריקה וגם בלסוטו וזימבבואה. הוא קיבל את שמו ב-1854 מריצ'רד אוון, האיש שגם נתן שם לראשונה לדינוזאורים והוא מראשוני הדינוזאורים שקיבלו שם. מאובנים מארגנטינה, הודו ואריזונה ששוערו כשייכים לסוג התפצלו לסוגים נפרדים.

## מאפיינים
דינוזאור זה חי בתור היורה והיה מאבותיהם של הזאורופודים הגדולים, אך הוא היה קטן מהם ודמה במראו לפלטאוזאורוס. הוא הגיע לאורך 4–6 מטר ולמשקל של טון אחד. היה לו ראש קטן ואת הצוואר הכי ארוך מבין כל הזאורופודומורפים המוקדמים  ועל בהונותיו היו דרבנות חדים וחזקים ששימשו להגנה ולסישוף שורשים. לא ברור כיצד הוא נע אך ייתכן שיכל להזדקף על שניים כדי להגיע לצמרות העצים. ביציו של הדינוזאור מלמדות אותנו שלגוזליו לא היו שיניים והם כמעט ולא יכלו לזוז. כנראה שכמו המאיאזורה הורי המסוספונדילוס דאגו לגוזליהם גידלו אותם וטיפלו בהם.

דינוזאור זה היה בעל מבנה שיניים פשוט יותר משל הזאורופודים וייתכן שלא היה צמחוני אלא גיוון באכילת חיות קטנות או נבלות והיה אוכל-כול. בקיבתו נמצאו גסטרוליתים שסייעו לו לטחון את האוכל בקיבתו. אויבו העיקרי בטבע היה הדרקוונטור (*Dracovenator*).

## בתרבות
דינוזאור זה הופיע במשחק פארק היורה 3: בניית פארק.

## קישורים חיצוניים

קטגוריה:בעלי חיים שתוארו ב-1854
קטגוריה:מסוספונדיליים
קטגוריה:דינוזאורים שחיו ביורה תחתון באפריקה
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1854
קטגוריה:זימבבואה: מאובנים
קטגוריה:דרום אפריקה: מאובנים
רמפורינקוסיים

[ממוזער|[אנגוסטינריפטרוס]]
**רמפורינקוסיים** (שם מדעי: Rhamphorhynchidae) היא משפחת זוחלים מעופפים מסדרת הפטרוזאורים שחיו בתור היורה שלפני 180-148 מיליון שנה. הם היו מראשוני הפטרוזאורים והיו בעלי תכונות פרימיטיביות כגון שיניים בולטות בפיהם, זנב ארוך וחלל עיניים גדול. הם גם היו קטנים יחסית בהשוואה לפטרוזאורים מאוחרים יותר.

מינים אלה נמצאו באזורים שונים בעולם לרבות באירופה, סין וחלק מאפריקה ואמריקה וכנראה עופפו מעל הימים הקדומים ושלו דגים במקורם המשונן.

## מיון
*סוג ללא מקור Dolicorhamphus
*סוג Klobiodon
*סוג Parapsicephalus
*תת-משפחה Rhamphorhynchinae
**סוג Bellubrunnus
**סוג Cacibupteryx
**סוג דוריגנתוס (Dorygnathus)
**סוג הרפקטוגנתוס (Harpactognathus)
**סוג Nesodactylus
**סוג Orientognathus
**סוג Qinglongopterus
**סוג רמפורינקוס (Rhamphorhynchus)
**שבט Angustinaripterini
***סוג אנגוסטינריפטרוס (Angustinaripterus)
***סוג דיארק (*Dearc*)
***סוג סריקיפטרוס (Sericipterus)
*תת-משפחה Scaphognathinae
**סוג Fenghuangopterus
**סוג Jianchangnathus
**סוג Jianchangopterus
**סוג סקפוגנתוס (Scaphognathus)

## ראו גם
*קומודקטילוס - מין הקרוב למשפחה שהיה מהראשונים בקבוצתו באמריקה

## קישורים חיצוניים

*
קטגוריה:בעלי חיים שתוארו ב-1870
קטגוריה:טקסונים שתוארו בידי הארי גובייר סיילי
רוזנות הסן-הומבורג

**רוזנות הסן-הומבורג** הייתה מדינה באימפריה הרומית הקדושה, שהתפצלה מרוזנות הסן-דרמשטדט בשנת 1622, והתקיימה עד לשנת 1866.

## היסטוריה
בשנת 1622 הוקמה הרוזנות על חלק משטחי רוזנות הסן-דרמשטאדט, ופרידריך הראשון, רוזן הסן-הומבורג הפך לשליט הרוזנות. בתחילה היא הייתה כפופה להסן-דרמשטדט, אולם בשנת 1668 היא הפכה לרוזנות עצמאית.

בתחילה הייתה הרוזנות מחולקת להסן-הומבורג ולהסן-הומבורג-בינגנהיים, אולם הם התאחדו לרוזנות אחת בשנת 1681.

בשנת 1806 אוחדה הרוזנות עם הדוכסות הגדולה של הסן, אולם בשנת 1815, על ידי קונגרס וינה, האחרון המדינה נאלצה להכיר בעצמאותה של הסה-הומבורג, אשר קיבלה כתוספת את מייסנהיים.

רוזנות הסן-הומבורג כללה שני חלקים, מחוז באד הומבורג בצד ימין של הריין, ומחוז מייסנהיים, אשר נוסף בשנת 1815, בצד שמאל של הנהר.

בשנת 1866 מת פרדיננד, רוזן הסן-הומבורג ללא יורשים, ובעקבות כך הסן-הומבורג הועברה לשלטון הדוכסות הגדולה של הסן, בעוד מייסנהיים הועברה לידי ממלכת פרוסיה. מאוחר יותר באותה שנה, השטחים האלה נלקחו מתוך הסה-דרמשטדט שוב, ובשילוב עם שטחי נסיכות הבוחר מהסן, דוכסות נסאו, והעיר החופשית של פרנקפורט הם היוו את פרובינציית הסן-נסאו הפרוסית.

כיום, אזור זה מהווה חלק מהמדינה הגרמנית של הסן.

## שליטי הסן-הומבורג
* פרידריך הראשון, רוזן הסן-הומבורג (1622–1638)
* וילהלם כריסטוף, רוזן הסן-הומבורג (1638–1669)
* גאורג כריסטיאן, רוזן הסן-הומבורג (1669–1671)
* פרידריך השני, רוזן הסן-הומבורג (1680–1708)
* פרידריך השלישי, רוזן הסן-הומבורג (1708–1746)
* פרידריך הרביעי, רוזן הסן-הומבורג (1746–1751)
* פרידריך החמישי, רוזן הסן-הומבורג (1751–1820)
* פרידריך השישי, רוזן הסן-הומבורג (1820–1829)
* לודוויג, רוזן הסן-הומבורג (1829–1839)
* פיליפ, רוזן הסן-הומבורג (1839–1846)
* גוסטב, רוזן הסן-הומבורג (1846–1848)
* פרדיננד, רוזן הסן-הומבורג (1848–1866)

## קישורים חיצוניים

קטגוריה:מדינות הקונפדרציה הגרמנית
קטגוריה:הסן
קטגוריה:מדינות האימפריה הרומית הקדושה
סטגוצרס

ממוזער|איור של סטגוצרס עם נוצות
**סטגוצרס** (שם מדעי: *Stegoceras*; מילולית: "גג קרני" או "מקורה בקרן") הוא סוג של דינוזאור צמחוני ממשפחת הפכיצפלוזאוריים שחי באמריקה הצפונית בתקופת הקרטיקון העליון לפני 77-74 מיליון שנה.

מסוג זה נמצאו 2 מינים:
* *Stegoceras validum*, אשר התגלה בפארק הפרובינציאלי דינוזאור, אלברטה, קנדה ב-1902.
* *Stegoceras novomexicanum*, אשר התגלה בניו מקסיקו ב-2011.

## מאפיינים
דינוזאור זה היה קרוב להומלוצפל והגיע לאורך  ולמשקל של 10–40 ק"ג בלבד, קטן יחסית למשפחתו. ייתכן שהמאובנים היו שייכים לפרט צעיר שהיה בעל גולגולת רכה יחסית. הגולגולת הייתה רחבה ובעלת רכס קשקשי מעל העיניים והפה והשיניים היו קטנים. היצור היה רץ על שתיים וכך כנראה נמלט מטורפים, נוסף על נגיחתו החזקה. קסדתו החזקה עזרה לו להילחם ביריביו ואולי גם למשוך נקבות, בדומה לקרני כבשים.

כמה חוקרים רואים בגרבית'ולוס מין ששייך לסוג זה.

## בתרבות
דינוזאור זה מופיע במשחק פארק היורה 3: בניית פארק.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פכיצפלוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי לורנס למב
קטגוריה:מאובני טקסונים שתוארו ב-1902
שמעון בן ננס

**שמעון בן ננס** המכונה גם סתם **בן ננס** היה תנא בדור השלישי.
## חייו
שמעון בן ננס היה חברם של רבי עקיבא ורבי ישמעאל. לפי חלק מן הדעות, היה מאלו שדנו לפני חכמים ביבנה. היה מומחה גדול בדיני ממונות, עד שפעם אחת לאחר שניצח את רבי ישמעאל בוויכוח בדיני ממונות, אמר רבי ישמעאל: . גם את רבי עקיבא ניצח בוויכוח בעניין קרבנות חג השבועות, ובוויכוח אחר סייע לעמדת ר' עקיבא בוויכוח.

במחקר המודרני יש הטוענים שכינויו "בן ננס" ניתן לו משום שהיה קטן קומה מאוד.

## מאמרותיו
נותרו לנו ממנו אמרות הלכתיות בלבד. מבין ההלכות שהשתמרו ממנו:
* אסור לעטר את סל הביכורים בפירות שבעת המינים ().
* מותר לפרוס עור של גדי על גבי רהיט שנשרף בשבת, מפני שהעור איננו נשרף ().
* שרץ שנמצא בהיכל, באולם ובין האולם ולמזבח מוציאים אפילו בשבת ().
* מי שהיו לו כמה נשים ונפטר, כולן נוטלות את ככתובתן בשבועה, כולל האחרונה ().
* גם עדים פסולים יכולים לחתום על קשריו של גט קרח (גט מקושר שקשריו מרובים מעדיו) ().
* בהלכות אונאה, אם מוכר אמר שתי אמירות סותרות, הולכים אחר דבריו האחרונים. למשל:, אם אמר המוכר "מידה בחבל אני מוכר לך הן חסר הן יתר", שהביטוי "מידה בחבל" פירושו מידה מדויקת והביטוי "הן חסר הן יתר" פירושו מידה שאינה מדויקת, אמירתו האחרונה גוברת על אמירתו הראשונה ().
* במקרה של "חנווני על פנקסו" (אדם שהורה למוכר לתת סחורה לאדם אחר על חשבונו, וישנה מחלוקת בין המוכר למוטב האם הסחורה ניתנה או לא) שני הצדדים לא נשבעים ().
* ביום ליקוט עצמות, אין לזלף יין על עצמות, מפני שהוא מתנדף, אלא רק שמן (מסכתות קטנות, מסכת שמחות, פרק יב הלכה ט).
*"מצינו פסוק כולל יותר והוא ואהבת לרעך כמוך" (ר' יעקב בן חביב, הקדמת הכותב ל"עין יעקב").

## קישורים חיצוניים
* 
* Simeon Ben Nanas באתר "Encyclopedia" (באנגילת).

## הערות שוליים

קטגוריה:הדור השלישי לתנאים
אבליזאורוס

**אבליזאורוס** (שם מדעי: *Abelisaurus*) הוא סוג של דינוזאור ממשפחת האבליזאוריים שחי באמריקה הדרומית בקרטיקון לפני 80 מיליון שנה. דינוזאור זה התגלה לראשונה ב-1985 בארגנטינה ומהשרידים נמצאה רק גולגולת אחת ללא לסת תחתונה. ונקרא על שם הזואולוג הארגנטינאי רוברטו אבל (Roberto Abel), מנהל המוזיאון בו מצויה הגולגולת.

הסוג אוקזאורוס נחשב בעבר כמין של אבליזאורוס אך הוא הופרד.

דינוזאור זה היה קרוב משפחתו של הקרנוטאורוס והיה בעל גולגולת רחבה באורך 85 סנטימטר ובעלת מבנה לסת של אוכל בשר. היצור השלם הגיע לאורך משוער של 7.4 מטרים. הוא היה טורף בעל רגליים קצרות מאוד ולסתות חזקות שנועדו למחוץ עצמות בדומה לצבוע. יכול להיות שהדינוזאור ניזון מיצורים קטנים או מנבלות, אך יכול להיות שגם צד דינוזאורים איטיים כמו זאורופודים שהיו נפוצים בארגנטינה הקדומה.

## קישורים חיצוניים

[ימין|ממוזער|השוואת אורך של ה[גולגולת. קנה מידה = 10 ס"מ]]

קטגוריה:בעלי חיים שתוארו ב-1985
קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-1985
קטגוריה:ארגנטינה: מאובנים
דיקראוזאורוס

**דיקראוזאורוס** (שם מדעי: *Dicraeosaurus*; משמעות השם: "לטאה מפוצלת כפולת ראש") הוא דינוזאור ממשפחת הדיקראוזאוריים שהשתייך לקבוצת הזאורופודים. מאובניו התגלו בטנזניה ב-1914 בידי החוקר הגרמני ורנר יאננש (Werner Janensch).
## מאפיינים
הדיקראוזאורוס היה דינוזאור בעל מפרש גבי כמו האמרגזאורוס מאמריקה הדרומית שהיה קטן יחסית והגיע לאורך של 12 מטר בלבד. הוא היה בעל ראש עבה וצוואר קצר יחסית, בו היו 12 חוליות, שיכל להתרומם עד לגובה 3 מטר. חוליות אלה היו בולטים ודמו בצורתם לאות Y ולא היו ישרים כמו קרובי משפחתו, מה שנתן לו את שמו.

הוא חי בסופו של היורה לפני 155-150 מיליון שנה לצד הרביוורים שונים כמו הג'ירפטיטאן והקנטרוזאורוס. לדינוזאורים אלה היו גדלים אחרים וכנראה שהם ניזונו מצמחייה ברמות אחרות מבלי להתחרות אחת בשנייה.

## קישורים חיצוניים

*
[250px|מרכז|ממוזער|שלד הדיקראוזאורוס במוזיאון ב[ברלין.]]

קטגוריה:בעלי חיים שתוארו ב-1914
קטגוריה:טקסונים שתוארו בידי ורנר יאננש
קטגוריה:דיקראוזאוריים
קטגוריה:דינוזאורים שחיו ביורה עליון באפריקה
קטגוריה:מאובני טקסונים שתוארו ב-1914
דמויי דיפלודוקיים

**דמויי דיפלודוקיים** (שם מדעי: Diplodocoidea) היא על-משפחה של דינוזאורים גדולים שחיו מהיורה התחתון עד הקרטיקון העליון.

בני קבוצה זו היו בעלי כמה מינים כמו האמפיקוליאס, הדיפלודוקוס, האפטוזאורוס והסופרזאורוס שהיו גדולים וארוכים מאוד והם השתמשו בצווארם כדי להגיע לעלי העצים הגבוהים. עם זאת חלקם דווקא היו בעלי צוואר קצר והותאמו לאכילת מזון קרקעי.

לזאורופודים אלה היו שיניים דקות דמויות עפרונות שנועדו רק לתלוש עלים מענפי העצים. הם היו בעלי זנבות ארוכים שנועדו להגנה. לחלקם כמו הדיקראוזאוריים היו דוקרנים לאורך עמוד השדרה והם כנראה יצרו מפרש.

## מיון
***משפחה הפלוקנטוזאורוסיים (Haplocanthosauridae)
*קבוצה דיפלודוקימורפה (Diplodocimorpha)
***משפחה רבאצ'יזאוריים (Rebbachisauridae)
**קבוצה פלגליקאודטה (Flagellicaudata)
***משפחה דיקראוזאוריים (Dicraeosauridae)
***משפחה דיפלודוקיים (Diplodocidae)

## קישורים חיצוניים

*
קטגוריה:בעלי חיים שתוארו ב-1884
קטגוריה:טקסונים שתוארו בידי עותניאל צ'ארלס מארש
בקי אלברטלי

**בקי אלברטלי** (באנגלית: **Becky Albertalli**, נולדה ב-17 בנובמבר 1982) היא סופרת נוער אמריקאית, הידועה בזכות ספרה עטור השבחים סיימון מוצא את דרכו אשר יצא לאור בשנת 2015. הספר נכנס לרשימת רבי-המכר של הניו יורק טיימס, זיכה אותה בפרסים רבים בתחום הספרות והיווה בסיס לסרט באהבה, סיימון. בנוסף כתבה את הספרים Leah on The Offbeat ו-The Upside of Unrequited, ואת What If It's Us אשר נכתב ביחד עם הסופר אדם סילברה.

## ביוגרפיה
אלברטלי נולדה למשפחה יהודית רפורמית באזור אטלנטה, שם גדלה כל חייה ביחד עם אחותה קרולין. היא מתגוררת באזור אטלנטה ביחד עם בעלה בריאן ושני ביניהם, אוואן והנרי.

סיימה תואר ראשון בפסיכולוגיה באוניברסיטת וסיליאן בקונטיקט ודוקטורט באוניברסיטת ג'ורג' וושינגטון. עבדה כפסיכולוגית עד לידת בניה בשנת 2012. באותה העת החליטה לנסות לכתוב ספר, אשר הפך בסופו של דבר לספרה הראשון, ״סיימון מוצא את דרכו״.

## ביבליוגרפיה
* סיימון מוצא את דרכו (2015)
* (2017) The Upside of Unrequited
* (2018) Leah on the Offbeat

נכתב במשותף עם אדם סילברה:
* (2018) What if It's Us
* אם אלה אנחנו (כתר ©2022)

## קישורים חיצוניים
* 

קטגוריה:פסיכולוגיות אמריקאיות
קטגוריה:פסיכולוגים אמריקאים
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות אוניברסיטת וסליאן
קטגוריה:בוגרי אוניברסיטת וסליאן
קטגוריה:בעלות תואר דוקטור מאוניברסיטת ג'ורג' וושינגטון
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
לואיזה, נסיכת אנהלט-דסאו

**לואיזה, נסיכת אנהלט-דסאו** (בגרמנית: **Luise von Anhalt-Dessau**; 1 במרץ 1798 - 11 ביוני 1858) הייתה אשתו של גוסטב, רוזן הסן-הומבורג.

## ביוגרפיה
לואיזה נולדה בדסאו ב-1 במרץ 1798, לפרידריך, נסיך הכתר של אנהלט-דסאו ואמליה, רוזנת הסן-הומבורג, בתם של פרידריך החמישי, רוזן הסן-הומבורג וקרולינה, נסיכת הסן-דרמשטאדט. 

ב-12 בפברואר 1818 התחתנה לואיזה עם גוסטב, רוזן הסן-הומבורג, ממנו נולדו לה 3 ילדים.

בשנת 1846 מת גיסה פיליפ, רוזן הסן-הומבורג, ובעלה גוסטב עלה לשלטון במקומו. בשנת 1848 מת בעלה, וב-11 ביוני 1858 מתה לואיזה בדסאו.

## משפחתה
ב-12 בפברואר 1818 התחתנה לואיזה עם גוסטב, רוזן הסן-הומבורג, ממנו נולדו לה 3 ילדים:
* קרולינה, נסיכת הסן-הומבורג (1819–1872), התחתנה עם היינריך העשרים, נסיך רויס-גרייץ
* אליזבת, נסיכת הסן-הומבורג (1823–1864)
* פרידריך, נסיך הסן-הומבורג (1830–1848)

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:ילידות 1798
קטגוריה:נפטרות ב-1858
רבאצ'יזאוריים

ממוזער|שלד של Limaysaurus
**רבאצ'יזאוריים** (שם מדעי: Rebbachisauridae) היא משפחה של דינוזאורים ארוכי צוואר שהיו קרובים לדיפלודוקיים ולדיקראוזאוריים. הם חיו באפריקה, אירופה ואמריקה הדרומית בסוף היורה והקרטיקון.
## מאפיינים
דינוזאורים אלה היו בעלי לסתות רחבות ושיניים שטוחות שנמצאו בקדמת הפה ומבנם דמה לשואב אבק. הם השתמשו בשיניהם כדי לתלוש וללעוס עלים והיו מצוידים בסוללות שיניים בדומה להדרוזאוריים. הם היו קטנים יותר מהדיפלודוקיים והיו חסרים כמה חוליות בצווארם, כך שהם רעו בגובה נמוך יותר. למרות זאת גופם הזכיר מראה של דיפלודוקים.

דינוזאורים אלו חיו מסוף היורה עד לסוף הקרטיקון והם היו מאחרוני הזאורופודים לצד הטיטאנוזאורים הענקיים.

## מיון
**סוג *Amazonsaurus*
**סוג *Comahuesaurus*
**סוג דזהרטיטניס (*Dzharatitanis*)
**סוג היסטריזאורוס (*Histriasaurus*)
**סוג *Lavocatisaurus*
**סוג מאראפוניזאורוס (*Maraapunisaurus*)
**סוג *Nopcsaspondylus*
**סוג *Xenoposeidon*
**סוג זפלזאורוס (*Zapalasaurus*)
*תת-משפחה Limaysaurinae
**סוג Cathartesaura
**סוג *Katepensaurus*
**סוג *Limaysaurus*
**סוג *Rayososaurus*
*תת-משפחה Rebbachisaurinae
**סוג Demandasaurus
**סוג *Katepensaurus*
**סוג ניז'רזאורוס (*Nigersaurus*)
**סוג רבאצ'יזאורוס (*Rebbachisaurus*)
**סוג *Tataouinea*

## קישורים חיצוניים

*
קטגוריה:בעלי חיים שתוארו ב-1997
קטגוריה:טקסונים שתוארו בידי חוסה בונפרטה
קריאולופוזאורוס

**קריאולופוזאורוס** (שם מדעי: *Cryolophosaurus*) הוא סוג של דינוזאור ממשפחת הדילופוזאוריים שחי בתור היורה לפני 194-188 מיליון שנה. בסוג זה היה מין אחד - **Cryolophosaurus ellioti**.

## מאפיינים
דינוזאור זה ידוע בעיקר בגלל שנמצא באנטארקטיקה, בהר קירקפטריק שבקרחון בירדמור, ליד ההרים הטראנס-אנטארקטיים. הוא קיבל את שמו ב-1994 ופירושו: "לטאת הציצה הקפואה", עקב מקום הימצאותה. לצידו התגלו מאובנים של האנטארקטופלטה.

זה היה דינוזאור גדול וכנראה הטורף הגדול ביותר באנטארקטיקה. הוא הגיע לאורך 6.5 מטר ולמשקל 460 ק"ג והיה טורף דו-רגלי בעל לסתות חזקות. מבנה הגולגולת הזכיר מאוד דינוזאורים דילופוזאוריים כך שהוא שויך לקבוצה. עם זאת היו כמה הבדלים בינו לדינוזאורים כמו הדילופוזאורוס: לעומת הגולגולת בעלת הקסדה של הדילופוזאורוס, הוא הכיל רק עצם בולטת שטוחה בקדמת הגולגולת שהזכירה מסרק. גם מבנה המוח היה מעט שונה מהדילופוזאורוס.

כמה חוקרים מעריכים שהוא היה קרוב יותר לקבוצת הטטנורים המאוחרים יותר וייתכן שהיה מאבותיו של האבליזאוריים.

## בתרבות
*דינוזאור זה הופיע בסדרה מהפכת הדינוזאורים שם הוא טורף גלסיאליזאורוס.
*בנוסף הוא מופיע במשחק המחשב Jurassic World Evolution 2.

## קישורים חיצוניים

קטגוריה:דילופוזאוריים
קטגוריה:אנטארקטיקה: מאובנים
קטגוריה:דינוזאורים שחיו באנטארקטיקה
קטגוריה:מאובני טקסונים שתוארו ב-1994
מונולופוזאורוס

**מונולופוזאורוס** (שם מדעי: *Monolophosaurus*; מילולית: "לטאה בעלת ציצה בודדת") הוא סוג של דינוזאור תרופוד מקבוצת הטטנורים שחי ביורה האמצעי לפני 165 מיליון שנה. מאובניו נמצאו במחוז שינג'יאנג בסין ב-1993 ונמצא עם שלד כמעט שלם שהיה שייך לפרט מבוגר כנראה. 

## מאפיינים
דינוזאור זה הגיע לאורך 5.5 מטר ולמשקל 475 ק"ג והיה בעל זרועות גדולות, רגליים ארוכות וחזקות ולסת גדולה עם חוטם רחב דמוי-גרזן שבלט בקצה הראש מעל העיניים. החלק הבולט תיפקד באופן דומה לקסדת הדילופוזאורוס שהשתמש בה כדי להילחם ביריבים, למשוך נקבות וכו'.

דינוזאור זה לא קרוב לאף דינוזאור אחר והיה כנראה מאבותיהם של המגלוזאוריים, האלוזאוריים והספינוזאוריים, להם שלד דומה מעט. 

## בתרבות
*המונולופוזאורוס נראה בסדרה עולם היורה: מחנה הקרטיקון בעונה הרביעית, בה מספר פרטים מתקיפים את החבורה בפנטהאוז של אביו של קנג'י, אך הם נמלטים דרך פיר מעלית ועם לימוזינות החוצה. בהמשך נראים עוד פרטים המתקיפים את אנשיו של ד"ר וו, לאחר שברוקלין מושכת אותם.
*הוא נראה גם בסרט הפעולה "Jurassic City".
*המונולופוזאורוס נראה גם במספר משחקי מחשב ביניהם בעולם היורה: המשחק, פארק היורה 3: בניית פארק, " The Isle", Jurassic World: Alive ועוד.
*כמו כן ישנם מוצגים בולטים שלו במוזיאונים כמו במוזיאון פילד להיסטוריה של הטבע, בו מוצב שלד שלו לצד שלד טואוג'יאנגוזאורוס.

## קישורים חיצוניים

קטגוריה:בעלי חיים שתוארו ב-1993
קטגוריה:טטנורים
קטגוריה:דינוזאורים שחיו ביורה תיכון באסיה
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-1993
צ'יטיפטי

**צ'יטיפטי** (שם מדעי: *Citipati*; מהינדית: "מוקד הלווית הלורד") הוא סוג של דינוזאור מתור הקרטיקון שחי במונגוליה. מאובניו התגלו במדבר גובי ב-2001 ומאובניו נמצאו בצורה משומרת כולל עם מאובני קנים. מקור השם ההינדי הוא על שם "רוחות הצ'יטיפטי"  הטיבטים, המתאר זוג נזירים שנהרגו בעת מדיטציה עמוקה, והפכו לזוג שלדים מרקדים בלהבות. המאובנים המושלמים של הדינוזאור גרמו לדמיון זה.

הוא דמה במראהו לאובירפטור שהיה קרוב משפחתו וקל להתבלבל ביניהם. דינוזאור זה הגיע לאורך 3 מטר והגיע לגודל של אמו. בקצה גולגולתו בלטה קסדה קטנה. הוא היה מכוסה נוצות ככל הנראה בדומה לאובירפטור. אורח חייו גם דמה לעופות מעט בגלל צורת הקינון שלו והמבנה גופו – הוא הכיל עצמות קלות יחסית, מקור קרני וכמעט חסר שיניים שהזכיר מקור תוכי וזנב קצר בעל מעט עצמות. מאובני הדינוזאור נמצאו יחדיו בקן עם עוברים בביצים, כך שהוא שמר על ביציו ולא עזב אותם. ביצים אלה היו הגדולות ביותר ביחס לבני המשפחה והגיעו לאורך 18 ס"מ.

פעם חשבו שדינוזאור זה היה שודד ביצי פרוטוצרטופס עקב דמיון בין עוברי הפרוטוצרטופס לעוברי הצ'יטיפטי. בהמשך עלו על דמיון בצורת העוברים והבינו שהדינוזאורים דגרו על ביציהם. מאובנים של בירונוזאורוס (Byronosaurus) נמצאו בסמוך וכנראה שהם שדדו מביצי הדינוזאור או שצעירים שלו שימשו לטרף לצ'יטיפטי.

## קישורים חיצוניים

קטגוריה:בעלי חיים שתוארו ב-2001
קטגוריה:טקסונים שתוארו בידי רינחן ברסבולד
קטגוריה:אובירפטוריים
קטגוריה:מונגוליה: מאובנים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2001
אובירפטוריים

[ממוזער|שלד של [קונצ'ורפטור]]
**אובירפטוריים** (שם מדעי: Oviraptoridae) היא משפחה של דינוזאורים תרופודים שחיו בקרטיקון והיו דומים במראם לעופות. הם חיו במרכז אסיה ורבים מהם התגלו במדבר גובי שבמונגוליה וצפון סין.

אלו היו דינוזאורים קטנים יחסית באורך של 1-2 מטר והיו קלים, בעלי מקור נוקשה שהזכיר מקור תוכי והיו חסרי שיניים. לפי מאובנים של כמה מהם הם היו מכוסי נוצות ונראו כמו קזוארים עם קסדתם שבקצה ראשם. כמה מדינוזאורים אלה כמו האובירפטור נמצאו בקנים לצד ביציהם, כך שכנראה דגרו יחדיו ושמרו עליהם מטורפים.

הם היו אוכלי כל קטנים שנעלמו לפני 66 מיליון שנה מהעולם לצד אחרוני הדינוזאורים. בעבר חשבו שהם גנבי ביצים אך הסתבר שהביצים היו הביצים שלהם, עליהם דגרו.

## מיון
**סוג *Banji*
**סוג נומינגיה (*Nomingia*)
**סוג *Shixinggia*
**סוג *Tongtianlong*
**סוג *Wulatelong*
**סוג *Yulong*
*תת-משפחה Oviraptorinae
**סוג צ'יטיפטי (*Citipati*)
**סוג קוריתורפטור (*Corythoraptor*)
**סוג *Huanansaurus*
**סוג אובירפטור (*Oviraptor*)
**סוג רינכניה (*Rinchenia*)
*תת-משפחה Ingeniinae
**סוג *Ajancingenia*
**סוג קונצ'ורפטור (*Conchoraptor*)
**סוג גאנג'ואוזאורוס (*Ganzhousaurus*)
**סוג חיואניה (*Heyuannia*)
**סוג *Jiangxisaurus*
**סוג *Khaan*
**סוג *Machairasaurus*
**סוג *Nemegtomaia*

## קישורים חיצוניים

*
מיס אנגליה

**מיס אנגליה** (באנגלית: **Miss England**) היא תחרות יופי הנערכת באנגליה.

התחרות נערכה לראשונה בשנת 1928. העיתון ניוז אוף דה וורלד שימש במשך מספר עשורים כספונסר של התחרות. עיתונים רבים ובהם דיילי מירור נוהגים לסקר בקביעות את התחרות ואת המתמודדות.

הזוכה בתחרות מייצגת את אנגליה בתחרות מיס עולם.

בשנת 2008 עלתה התחרות לכותרות, כאשר עלתה לגמר דוגמנית למידות גדולות בשם קלואי מרשל, וב-2009 כאשר יוצאת הצבא והפעילה הצבאית קתרינה הודג' נבחרה לסגנית ראשונה.

## קישורים חיצוניים

* 

## הערות שוליים

קטגוריה:תחרויות יופי לנשים
קטגוריה:אנגליה: תרבות
קטגוריה:הממלכה המאוחדת: תחרויות יופי
קטגוריה:נשים בממלכה המאוחדת
איסלנד באירוויזיון 2000

תחרות ה-Söngvakeppni לבחירת נציג איסלנד באירוויזיון נערכה בפברואר 2000, באולפני RUV שברייקיאוויק ומנחיה הרה ביורק והיז'למאר היז'למארסון. חמישה שירים לקחו חלק בתחרות.  שיר המנצח בתחרות (שמו באנגלית) !Tell Me הגיע באירוויזיון 2000 למקום ה-12.

## קישורים חיצוניים
*תוצאות התחרות

קטגוריה:מדינות באירוויזיון 2000
קטגוריה:איסלנד באירוויזיון
הילמן 16

**הילמן 16** (באנגלית: **Hillman 16**) היא מכונית משפחתית, שיוצרה על ידי יצרנית הרכב הבריטית **הילמן** ("Hillman" ) (שם מלא: **Hillman Motor Car Company**) במספר גרסאות, בין השנים 1934–1937.

יוצרו כ-4,100 יחידות.

## יצרנית הרכב "הילמן"
חברת הילמן נוסדה בשנת 1907, ליד קובנטרי, אנגליה. לפני 1907 בנתה החברה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932. שליטה זו נשמרה עד 1967, כאשר קרייזלר קנתה את Rootes, ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976.

## גרסאות
* "משפחתית סלון" (family saloon).
* "דה-לוקס סלון" (de luxe saloon).
* "ספורט סלון" (sports saloon).
* "קופה" (foursome drophead coupé).
* "קבריולה" (Wingham cabriolet)
* "5 מושבים טורר" (5-seater tourer) ("Touring car" )

## ראו גם
* הילמן מינקס
* הילמן סופר מינקס
* הילמן אימפ
* הילמן גאזל
* הילמן הנטר
* הילמן הסקי
## לקריאה נוספת
* ספר הדרכה  על הילמן 16 והילמן 20 שהונפק על ידי הילמן מוטור רכב בע"מ (Instruction book for the Hillman Sixteen and Twenty-70 / issued by the Hillman Motor Car Co. Ltd)

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1934
16
קטגוריה:מכוניות בריטיות
ברטלן פרקש

**ברטלן פרקש ** (בהונגרית: **Bertalan Farkas**; ) הוא קוסמונאוט הונגרי שטס לחלל במשימה במסגרת תוכנית אינטרקוסמוס.

## ביוגרפיה
ברטלן פרקש נולד בגיולחאזה. לאחר סיום בית הספר, הוא למד טייס בברית המועצות וסיים את הקורס בשנת 1972. פרקש חזר להונגריה והחל את שרותו בחיל האוויר ההונגרי.

בשנת 1978 נכלל פרקש ביחידת הקוסמונאוטים.

בשנת 1981 הוא ביצע טיסה בחללית סויוז 36 לצד ואלרי קובסוב. במהלך טיסה זו הוא ביצע מספר מחקרים.

לאחר סיום הטיסה חזר להונגריה והמשיך לשרת בחיל האוויר. לאחר נפילת המשטר הקומוניסטי המשיך פרקש את שרותו.

בשנת 1994, כאשר לשלטון חזרה המפלגה הסוציאליסיטית, הוא קודם לדרגת בריגדיר גנרל. בשנת 1995 נשלח פרקש לעבוד בשגרירות הונגריה בארצות הברית. לאחר 3 חודשי שירות הוא נעצר על ידי המשטרה המקומית, ונשלל ממנו רישיון נהיגה על נהיגה בהשפעת משקה אלכוהולי. פרקש הוחזר להונגריה ובשנת 1997 עזב את הצבא.

הוא המשיך בעבודה במספר חברות הקשורות לתחום התעופה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:אנשי צבא הונגרים
קטגוריה:טייסים צבאיים
קטגוריה:גנרלים הונגרים
קטגוריה:אישים שהונצחו על בולי ברית המועצות
קטגוריה:הונגרים שנולדו ב-1949
Ktheju Tokës

**Ktheju Tokës** (בעברית: **חזור אל ארצך**) הוא שיר באלבנית שנכתב והולחן על ידי אריונה רושיטי ובוצע על ידי יונידה מאליצ'י. השיר ייצג את אלבניה באירוויזיון 2019 בתל אביב, ישראל, לאחר שזכה במקום הראשון ב"פסטיבלי אי קנגס" ה-57, תחרות הזמר הלאומית והגדולה באלבניה.

השיר העפיל אל גמר האירוויזיון, והגיע בו למקום ה-17.

## רקע
בראיון שנתנה מאליצ'י לאתר החובבים "ויוויבלוגס", היא אמרה ש"השיר נכתב לאלבנים, למהגרים, לכל האנשים שמסביב לעולם". השיר מספר על ההגירה מאלבניה לרחבי העולם, ויש בו רמיזות פוליטיות רבות הקשורות למלחמת קוסובו.

## אירוויזיון 2019
בשנת 2019 נבחר השיר לייצג את אלבניה באירוויזיון 2019. תחילה, זכה השיר במקום הראשון בפסטיבלי אי קנגס ה-57. בפסטיבל זה מופיעים אמנים שונים עם השירים שלהם, ולבסוף הזוכה נבחר לייצג את המדינה באירוויזיון.

עם השיר הופיעה יונידה מאליצ'י לראשונה בחצי הגמר השני של אירוויזיון 2019. היא הצליחה להגיע אל המקום ה-9 עם 96 נקודות בסך הכל. בהמשך, הופיעה מאליצ'י עם השיר בגמר האירוויזיון, שם הגיעה אל המקום ה-18 עם 90 נקודות בסך הכל.

## הצלחה
בשבוע צאתו, התברג השיר במקום ה-78 בלבד במצעד השירים הרשמי של אלבניה. במאי 2019, הצליח השיר לחזור אל המצעד שם התברג מחדש במקום ה-12. באותו החודש נכנסה יונידה מאליצ'י לרשימת 100 האמנים הטובים של השבוע באלבניה.

בין היתר, קליפ השיר נכנס למצעד הקליפים החמים של אלבניה גם כן.

## מיקומי שיא

## קישורים חיצוניים

## הערות שוליים

קטגוריה:שירי 2018
קטגוריה:שירי אירוויזיון 2019
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות פולק
קטגוריה:סינגלים בהוצאת יוניברסל מיוזיק גרופ
אובירפטורוזאוריה

[ממוזער|איור של [נומינגיה]]
**אובירפטורוזאוריה** (שם מדעי: Oviraptorosauria) היא קבוצה גדולה של דינוזאורים תרופודים שחיו בקרטיקון באסיה ואמריקה הצפונית.

בני קבוצה זו בלטו בזכות הגולגולת הקצרה שלהם שבקצה הכילה קסדה הדומה לקסדת קזואר וכן מקור קשיח קרני. הם היו קלים וקטנים יחסית אך הגדול שבהם - הגיגנטורפטור הגיע לאורך 8 מטר ולמשקל 1,400 ק"ג. רבים מבני קבוצה זו היו מכוסים בנוצות וייתכן שהיו קרובים לאבותיהם של העופות. גופם היה קל עם רגליים ארוכות, זרועות ארוכות וזנבות קצרים.

חלק מהם כמו האובירפטור נמצאו לצד קינים בהם נמצאו ביצים רבות, כך שהם כנראה קיננו בלהקות. הם היו אוכלי כל או אולי טרפו זוחלים קטנים יותר. אחרוני בני הקבוצה נכחדו לפני 66 מיליון שנה יחד עם אחרוני הדינוזאורים.

## מיון
***סוג אינסיסיווזאורוס (Incisivosaurus)
***סוג Ningyuansaurus
***סוג פרוטארכאופטריקס (Protarchaeopteryx)
***סוג Shanyangosaurus
**משפחה קאודיפטריים  (Caudipteridae)
*על-משפחה קנגנתים (Caenagnathoidea)
**משפחה אבימימיים (Avimimidae)
**משפחה קנגנתיים (Caenagnathidae)
**משפחה אובירפטוריים (Oviraptoridae)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1976
קטגוריה:טקסונים שתוארו בידי רינחן ברסבולד
האיטלקים באים

**האיטלקים באים** הוא סרט קולנוע, קופרודוקציה ישראלית - איטלקית מסוגת דרמה רומנטית וסרט ספורט משנת 1996 בבימויו של אייל חלפון שכתב גם את התסריט.

עלילת הסרט היא משולש אהבה רומנטי על רקע מפגש בין נבחרת כדורמים כושלת של קיבוץ גבעת השלושה לבין קבוצה אלופה מאיטליה, בתקופה בה נמצא הקיבוץ במשבר כלכלי וחברתי קשה על רקע משבר הקיבוצים.

בסרט משתתפים שחקני קולנוע איטלקיים כשחקני כדורמים בקבוצה האיטלקית, ובהתאם לכך, הדיאלוגים בסרט מתנהלים בעברית, איטלקית ואנגלית.

## תקציר העלילה
עמוס יזרעאלי (אשר צרפתי) הוא שחקן כדור מים ותיק ומאמן את קבוצת כדור המים של גבעת השלושה שצוברת הפסדים ועומדת לרדת ליגה. הוא נשוי למרים (מירי פביאן), אישה פסיבית שסלחה לו על קיום יחסים עם דריה טננבאום (יונה אליאן) מהם נולד נדב (גור יערי) המשמש כשוער של הקבוצה.

דריה עזבה את הקיבוץ ולמדה מנהל עסקים. כאשר הקיבוץ נקלע לקשיים בעקבות משבר הקיבוצים היא נקראה לחזור לקיבוץ להוציא אותו מהמשבר ולייעל אותו. בעבודתה היא נתקלת בהתנגדות מחברי הקיבוץ ובעיקר מלוצקי (אברהם סלקטר) המסרב ומתקשה לקבל את הוראות ההפרטה. עליה לתמרן בין הקיבוץ ונציג הבנק (דורון צפריר) כדי שהמשק ומפעל הנעליים ימשיכו לפעול.

לקיבוץ מגיעה אלופת הליגה האיטלקית בכדור מים בראשות המאמן לואיג'י ונטורה (פרנקו נרו) כדי לעבור שם אימונים לקראת משחק מכריע באיטליה. לואיג'י הוא מכר ותיק של עמוס מתחרויות קודמות. כמו כן הוא בעל דעות קומוניסטיות ונמשך לאידיאל השיתופי של הקיבוץ. הוא רווק ועיניו נמשכות לדריה למורת רוחו של עמוס.

קנאתו של עמוס לדריה הולכת ומתעצמת ובחגיגת חג השבועות הוא מחליף איתו מהלומות שמתפתחות לתגרה המונית בקיבוץ.

לואיג'י וקבוצתו עוזבים את הקיבוץ בכעס וחברי הקיבוץ מתכנסים בחדר האוכל לישיבה כדי להחליט אם להפסיק את התמיכה בקבוצה ולפרק אותה.

כאשר מתחיל בבריכה הקרב המכריע על הישארות בליגה וחברי המשק עומדים להצביע, מגיע פתאום לואיג'י לחדר האוכל ומצליח לשכנע את החברים לתמוך בקבוצה. כולם יוצאים לעודד את הקבוצה ועמוס מצטרף לקבוצה ומבקיע את שער הניצחון.

## שחקנים

## קישורים חיצוניים

* 

קטגוריה:סרטים בעברית
קטגוריה:סרטי דרמה ישראליים
קטגוריה:סרטי ספורט ישראליים
קטגוריה:הקיבוץ בתרבות ובאמנות: סרטים
קטגוריה:סרטים ישראליים משנת 1996
קטגוריה:סרטי איל חלפון
וולוו פיליפ

ממוזער|310px|וולוו פיליפ
**וולוו פיליפ** (בשוודית: **Volvo Philip**) הייתה מכונית קונספט בתצורת מכונית סלון אשר הוצגה על ידי יצרנית הרכב השוודית **[[וולוו]]** בשנת 1952.

יוצר אב טיפוס בודד.

## "וולוו פיליפ"
* 4 דלתות.
* 6 מושבים.
* מנוע קדמי.
* מנוע בנזין.
* מנוע הנעה אחורית.
* דגם ה"וולוו פיליפ" היה מיועד לייצור עבור השוק האמריקאי, אבל מעולם לא הגיע לפסי הייצור.
* דגם ה"וולוו פיליפ" דמה לדגם "קייזר דרקון" שנת 1951 ("Kaiser Manhattan, Dragon e Carolina" ) מתוצרת "Kaiser Motors"  אשר יוצר בארצות הברית.

## ראו גם
* מכונית קונספט
* וולוו
* וולוו ונוס בילו

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1952
קטגוריה:מכוניות סלון
קטגוריה:מכוניות שוודיות
פיליפ
קטגוריה:מכוניות קונספט
פול גאשה

**פול-פרדינאן גאשה** (בצרפתית: **Paul-Ferdinand Gachet**; 30 ביולי 1828 – 9 בינואר 1909) היה רופא וצייר חובב צרפתי, רופאם, חברם ופטרונם של ציירים, שהמפורסם שבהם היה וינסנט ואן גוך, אשר התגורר סמוך לביתו של גאשה בעשרת השבועות האחרונים לחייו.

## תולדות חייו
גאשה נולד בעיר ליל בצרפת. בנעוריו עבר עם משפחתו למכלן. הוא למד רפואה באוניברסיטת פריז והתמחה בפסיכיאטריה ורפואה פנימית בבית החולים פיטייה סלפטרייר. במהלך לימודיו החל לאסוף יצירות מאת אדואר מאנה וגוסטב קורבה.

ב-1872 עבר מפריז לעיירה אובר-סור-אואז, השוכנת 27 ק"מ מצפון לפריז, שהייתה אתר אהוב על ציירים. הוא החל לצייר בעצמו. על ציוריו חתם בשם Paul van Ryssel (פול מרייסל [שמה ההולנדי של העיר ליל]). ידידו ומטופלו, הצייר פול סזאן סייע לו להקים סטודיו בעליית הגג של ביתו. בין ידידיו ומטופליו נמנו גם קאמי פיסארו, פייר-אוגוסט רנואר, גוסטב קורבה, אדואר מאנה, אמיל ברנאר, ז'אן-בטיסט קאמי קורו, אונורה דומייה, ויקטור הוגו ואמנים אחרים.

גאשה היה חובב חידושים וניסויים וכך גילה התעניינות בהומאופתיה והיה בין הראשונים לאמץ את המצאתו של הנרי נסטלה להכניס לתפריטם של יילודים את תחליף החלב שפיתח האחרון.

## גאשה וואן-גוך
במאי 1890, לאחר ששוחרר משנת שהיה בבית החולים הפסיכיאטרי בסן רמי דה פרובנס, הייתה בריאותו הפיזית והנפשית של ואן גוך שברירית. אחיו, תיאו ואן גוך, חיפש בעבורו מקום שיהיה לא רחוק מפריז, בה התגורר, בה יוכל לשהות תחת פיקוח רפואי צמוד ותומך. לפי המלצתו של פיסארו עבר ואן גוך להתגורר בסמוך לביתו של ד"ר גאשה, אשר ביקר אותו יום-יום וואן גוך שילם לו בציורים. לא ברור האם בכלים שעמדו לרשותו באותם ימים היה גאשה מסוגל לטפל בהפרעה הדו-קוטבית או הדיכאון הקליני מהם סבל ואן-גוך. הוא המליץ לו להתנזר מעישון ואלכוהול, אך ואן-גוך לא מילא אחר הוראותיו. השניים התיידדו אך ואן-גוך העריך שד"ר גאשה המלנכולי לוקה אף הוא בנפשו. במכתב לתאו (10 ביולי 1890) כתב "דומני שאיננו יכולים לסמוך על ד"ר גאשה. ראשית, הוא חולה יותר ממני... וכאשר עיוור אחד מוביל עיוור השני, הלא שניהם יפלו לבור?"

לאחר מותו (או התאבדותו) של ואן-גוך, ספג ד"ר גאשה ביקורת קשה על קוצר ידו ועל כך שלא מנע את המוות.

## משפחתו
ב-1868 נשא לאישה את בלאנש ונולדו להם שני ילדים, פול-לואי ומרגריט. פול-לואי היה אף הוא אספן וסוחר אמנות וצייר חובב, אשר חתם בשם לואי ואן רייסל (Louis van Ryssel).

## דיוקנותיו המצוירים

Portrait_of_Dr._Gachet.jpg|דיוקנו של ד"ר גאשה מאת וינסנט ואן גוך
Vincent_van_Gogh_-_Man_with_a_Pipe_(Portrait_of_Dr._Paul_Gachet).jpg|גבר עם מקטרת (ד"ר גאשה), מאת ואן-גוך
Norbert_Gœneutte_-_Le_Docteur_Paul_Gachet.jpg|ד"ר גאשה (1891) מאת Norbert Goeneutte
Paul_Gachet_by_Leandre.jpg|פול גאשה, מאת שארל לנדרה


## לקריאה נוספת
* Art + Paris Impressionists & Post-Impressionists: The Ultimate Guide to Artists, Paintings and Places in Paris and Normandy Museyon. pp. 251–. .

## קישורים חיצוניים

* 

## הערות שוליים

קטגוריה:רופאים צרפתים
קטגוריה:אספני אמנות צרפתים
קטגוריה:פטרוני אמנות
קטגוריה:אישים הקבורים בבית הקברות פר לשז
קטגוריה:ציירים צרפתים
קטגוריה:וינסנט ואן גוך
קטגוריה:צרפתים שנולדו ב-1828
קטגוריה:צרפתים שנפטרו ב-1909
כד קבורה (לידיה זבצקי)

"**כד קבורה**" הוא פסל מאת האמנית הישראלית לידיה זבצקי.
## תיאור
"כד קבורה" הוא חלק מסדרת פסלי כדים גדולי ממדים שיצרה לידיה זבצקי בין השנים 1992–1994. הכד, בנוסף לארבעה כדים נוספים, הוצב בשנת 1994 בתצוגת קבע בבניין עיריית ירושלים. הכד מורכב ממבנה מדורג בן שלושה גופים המתכנסים זה על גבו של זה. מעל למבנה ניצב מכסה גדול שבו ידית, החושפת את ממד העשייה הקרמי בעזרת סימני העבודה באובניים. מבנה הכד מחופה בטרה סיגילטה שבה פיגמנט שחור. סביב הכד הוסיפה האמנית פסים של פח עופרת חשוף, בעוביים שונים, הנראים כאילו הם מאחים את הכד. פסים אלו אינם נמצאים כיום במצבם המקורי והם נצבעו בשלב מסוים בצבע שחור.

## קישורים חיצוניים

קטגוריה:יצירות משנת 1993
קטגוריה:קרמיקה ישראלית
קטגוריה:פיסול ישראלי
קטגוריה:פסלים (יצירות)
קטגוריה:ירושלים: פסלים
קטגוריה:כדים
אניטה ואן אירסל

**אניטה ואן אירסל** (בהולנדית: **Annita van Iersel**; נולדה ב-5 באוקטובר 1948) היא אמנית ורעייתו לשעבר של ראש ממשלת אוסטרליה לשעבר, פול קיטינג.

## ביוגרפיה
ואן אירסל נולדה בצפון בראבנט שבהולנד. בצעירותה הלכה ללמוד שפות בפריז ובלונדון. היא עבדה כדיילת אוויר בחברות התעופה KLM ואליטליה.

במהלך עבודתה הכירה את הפוליטיקאי הצעיר פול קיטינג וב-1975 נישאו השניים. היא עברה עמו לאוסטרליה, ולאחר מכן גם הוריה היגרו לאוסטרליה על מנת להיות קרובים לביתם. לזוג יש ארבעה ילדים.

ב-1991 נבחר בעלה לראשות הממשלה. במהלך הסיורים הדיפלומטים כאשר התלוותה לבעלה, הפגינה כישוריים דיפלומטיים, וזאת בין היתר עקב שליטתה בחמש שפות.

ב-1998 הזוג התגרש. היא הייתה פעילה בהפקת אולימפיאדת סידני.

במשך תקופה למדה צילום ואמנות בבית הספר לאמנות הלאומי של אוסטרליה, וב-2008 היא הציגה תערוכה משלה.

## קישורים חיצוניים

* אניטה ואן אירסל באתר הארכיון הרשמי של אוסטרליה
* אירוע פתיחת הגלריה של אניטה ואן אירסל באתר news.com

## הערות שוליים

קטגוריה:צלמים הולנדים
קטגוריה:בני זוג של מנהיגי מדינות
קטגוריה:דיילי KLM
קטגוריה:ילידות 1948
קטגוריה:אוסטרלים שנולדו ב-1948
קטגוריה:ציירות אוסטרליות
אליעזר מרכוס

**אליעזר מרכוס** (12 בפברואר 1933 - 26 ביוני 2010) היה ד"ר לספרות, סופר מורה ומחנך, כיהן כיושב ראש המזכירות הפדגוגית של משרד החינוך, בין השנים 1989–1993

## ביוגרפיה

מרכוס נולד בירושלים לחנה ואליהו, בילדותו היה חבר בשבט מודיעין בתנועת הצופים, עד שמשפחתו עברה לתל אביב, ומרכוס סיים את לימודיו בגימנסיה העברית "הרצליה".

בצה"ל שירת מרכוס בנח"ל. בשנת 1951 שובץ בכפר בלום ולימד ב-אל-ח'אלצה (קריית שמונה בראשיתה). בשל מחסור בכוח אדם במערכת החינוך במעברה שובץ מרכוס כמורה לכיתות ז'-ח' במעברה.

בשנת 1952 עבר מרכוס עם גרעין הנח"ל לגונן.

בשנת 1956 ניהל מרכוס בית ספר במושב מסלול במועצה אזורית מרחבים בנגב, והיה למנהל הצעיר ביותר בישראל.

בהמשך למד מרכוס חינוך באוניברסיטה העברית בירושלים. בסיום לימודיו חזר לנגב לנהל בית ספר במבועים.

ב-1964 הוזמן מרכוס לנהל את הפנימייה בעין כרם, שתיהפך לבית הספר התיכון על שם מיי בויאר.

לאחר שליחות חינוכית באנגליה נקרא מרכוס לנהל את בית הספר הניסויי בירושלים, הראשון מסוגו בארץ, פרי הגות של פרופ' משה כספי, שם העמיד את התלמיד במרכז והשקיע רבות ב"טעוני טיפוח".

בשנות השמונים של המאה ה-20 ניהל מרכוס את "בית ספר גבוה לעובדי הוראה בכירים" בירושלים. (קרוי היום: "המרכז לפיתוח עובדי-הוראה בכירים").

מרכוס קיבל דוקטורט בנושא ספרות עממית. מורו היה הפרופ' דב נוי.

בשנת 1989 השיא משואה בטקס הדלקת המשואות ביום העצמאות.

בין השנים 1989–1993 מונה מרכוס ליושב ראש המזכירות הפדגוגית במשרד החינוך. המזכירות הפדגוגית עוסקת בחינוך היסודי, בהכשרת מורים והשתלמותם.

מרכוס הקים רשת של בתי ספר ניסויים, ניסח אמנה לשיתוף מורים, הורים ותלמידים, יסד את "הקו הפתוח" לקובלנות הורים ותלמידים, ויזם את הקמת מועצת התלמידים הארצית.

בשנת 2001 מרכוס מונה לחבר בוועדת היגוי של משרד החינוך בנושא: "ערבות ומעורבות - כל ילדה שווה, כל ילד שווה"

עם פרישתו לימד מרכוס חינוך במכללת לוינסקי לחינוך ובמוסדות אחרים.

מרכוס טיפח את נושא החינוך לצפייה בטלוויזיה, וכיהן כיושב ראש אגודת יאנוש קורצ'אק

ב-1999 הוענק למרכוס "פרס החינוך על מפעל חיים אישי", מנשיא המדינה עזר ויצמן.

מרכוס נפטר ב-26 ביוני 2010

מרכוס השאיר את עמית וערן, ילדיו מאשתו הגר, ואת בת זוגו נינה.

## מספריו

* "מן המבוע" - הוצאת עיריית חיפה, 1966
* "סיפור העממי" - הוצאת מכון מופ"ת 1976
* "צפייה - "על תנאי: ? "דרכים לצפייה מעריכה בקולנוע ובטלוויזיה", יצא לאור על ידי הוצאת משרד החינוך והתרבות, 1988
* "בשביל הילדים"
* "חג לעם" : אנתולוגיה של סיפורי-עם לחגי ישראל

## קישורים חיצוניים
* 

## הערות שוליים

קטגוריה:בוגרי גימנסיה הרצליה
קטגוריה:בוגרי תנועת הצופים בישראל
קטגוריה:בעלי תואר דוקטור מהאוניברסיטה העברית בירושלים
קטגוריה:סופרים ישראלים
קטגוריה:מנהלי בתי ספר ישראלים
קטגוריה:יו"ר המזכירות הפדגוגית
קטגוריה:סגל מכללת לוינסקי לחינוך
קטגוריה:משיאי משואה ביום העצמאות: 1989
קטגוריה:אנשי היישוב ילידי הארץ
קטגוריה:ישראלים שנולדו ב-1933
קטגוריה:ישראלים שנפטרו ב-2010
רחוב בולשאיה ניקיטסקאיה

**רחוב בולשאיה ניקיטסקאיה** (בשנים 1920-1993 — **רחוב הרצן**) הוא רחוב במחוז האדמיניסטרטיבי המרכזי במוסקבה. משתרע מכיכר מאנז' עד כיכר קודרין, נמצא בין הרחובות טברסקאיה ו-ווזדוויז'נקויה ובמקביל להם. מספור הבתים מתבצע מכיכר המנז'.

## מקור השם
השם ניתן לרחוב על שם מנזר ניקיטסקי, הממוקם בכיכר הסמוכה לתחנת הרכבת התחתית (בית 7/10, בפינת סמטת קיסלובסקי). המנזר בתורו נקרא לכבודו של ניקטאס הגותי (שמת בשנת 372).

## ראו גם
* רחוב מלאיה ניקיטסקאיה
## קישורים חיצוניים

בולשאיה ניקיטסקאיה
בירה הרצל

**בירה הרצל בע"מ** היא מבשלת בירה בוטיק ישראלית.

המבשלה הוקמה באזור התעשייה תלפיות בירושלים, בשנת 2013 על ידי מאור הלפמן ורוג'ר מור.

נכון ל-2018 היא מבשלת הבירות היחידה הפועלת בירושלים. הבירה הראשונה ששווקה מסחרית הייתה "שש אחוז כפרה". מוצרי המבשלה משווקים בעיקר בירושלים, אך גם בתל אביב, בכפר סבא, בראשון לציון, ברחובות, בבנימינה ובאילת. הבירות משווקות בבקבוק 330 מ"ל וכן בחביות עבור מספר ברים ומסעדות. החל משנת 2020 חברת "הכרם - משקאות חריפים" משווקת את מוצרי המבשלה.
החל מאמצע שנת 2024 החלו לשווק את הבירה בפחיות ובמקביל הופסק שיווק הבירה בבקבוקי זכוכית.

## פרסים
בשנת 2014 זכתה בירה ניסיונית של המבשלה במדליית זהב מטעם "Global craft beer award". בנוסף זכתה **אמברגו** במדליית כסף.

## סוגי הבירות
***שש אחוז כפרה** - Imperial Mandatory Mild, 6% כוהל בנפח.
***[[IPA (בירה)|IPA]] וזה** – IPA, 7% כוהל בנפח.
***הייזי שמייזי** – hazy IPA, 5.5% כוהל בנפח.
***מקסיקו 70** - 4.5% Salted Lime Lager
***דולצ'ה דה עסל** - Freestyle Honey Triple, 8% כוהל בנפח.
***סוג של [[בירת חיטה|חיטה]]** - Roggen Weizen, 5.6% כוהל בנפח.
***אמברגו** - Cuban Tobacco Leaf Porter, 6% כוהל בנפח.
***בירה לבנה** - Jerusalem Common Lager, 4.9% כוהל בנפח.

### בירות במהדורה מוגבלת
***קרמבו** - Cocoa and Vanilla Cream Stout 7.7% כוהל בנפח.
***ועדת כישות** - I.P.A - D.D.H, דריי הופ – סימקו, קסקייד, סיטרה. 6.5% כוהל בנפח.

## ראו גם
* בירה בישראל

## קישורים חיצוניים
* 
* 
* בירות ישראליות◂  בירה הרצל באתר "בירות"

הרצל
הרצל
קטגוריה:ירושלים: חברות